|  |  |  |
| --- | --- | --- |
|  | Bosna i Hercegovina  Federacija Bosne i Hercegovine  Hercegovačko – neretvanski kanton  Općina Konjic  NAČELNIK | ISO EN 9001 OPCINA KONJIC C |

Broj:08-11-4-1785/22

Konjic 01.07.2022. godine

Na osnovu člana 15 Zakona o načelima lokalne samouprave u FBiH (Službene novine FBiH broj: 49/06 i 51/09) i člana 38. Statuta Općine Konjic (Službeni glasnik Općine Konjic 4/11, 6/11 i 3/20) Načelnik Općine Konjic o b j a v lj u j e

**JAVNI POZIV**

**za sufinansiranje projekata medijskih kuća sa područja općine Konjic**

**I. NAMJENA POZIVA**

Poziv se raspisuje radi sufinansiranja medijskih sadržaja iz oblasti javnog informisanja koji doprinosi istinitom, nepristrasnom pravovremenom i potpunom informisanju svih građana općine Konjic; zaštiti i razvoju ljudskih prava i demokratije, razvoju nauke, kulture i sporta, zaštiti životne sredine i zdravlja ljudi unaprijeđenje medijskog i novinarskog profesionalizma i ostalih medijskih sadržaja koji doprinose zadovoljavanju potrebe građana općine Konjic sa informacijama i sadržajima iz svih oblasti života, bez diskriminacije.

Sredstva za raspodjelu po ovom javnom pozivu iznose 25.000,00 KM.

**II. PRAVO UČEŠĆA**

Pravo učešća na javni poziv imaju medijske kuće sa sjedištem na području općine Konjic, a koje su registrovane u skladu sa Zakonom i emituju/distribuiraju medijski sadržaj na teritoriji općine Konjic.

**III. POTREBNA DOKUMENTACIJA**

Medijske kuće su dužne dostaviti pismene zahtjeve za dodjelu sredstava koji će sadržavati kratko predstavljanje medija, glavne i odgovorne urednike, vlasnička struktura, broj uposlenih i saradnika relevantne podatke o čitanosti, gledanosti i slušanosti, te rješenje o registraciji na području općine Konjic (ovjerena kopija).

**IV. KRITERIJI ZA DODJELU SREDSTAVA**

* Broj zaposlenih i saradnika
* Podaci o čitanosti, gledanosti i slušanosti
* Značaj medija u informisanju o temama i sadržajima iz Konjica.

**V. ROK ZA PODNOŠENJE ZAHTJEVA**

Medijske kuće sa prostora općine Konjic su dužne dostaviti pismene zahtjeve sa potrebnom dokumentacijom u roku od 8 (osam) dana od dana objavljivanja javnog oglasa .

Javni oglas za sufinansiranje projekata medijskih kuća sa područja općine Konjic će biti objavljen na zvaničnoj web stranici Općine Konjic kao i oglasnoj tabli Općine Konjic.

Odabir zahtjeva vršit će Komisija imenovana od strane Načelnika Općine Konjic a na prijedlog nadležne službe.

Pismeni zahtjevi sa potrebnom dokumentacijom se dostavljaju u zatvorenim kovertama na protokol Općine Konjic ili preporučeno putem pošte:

**“Prijava na Javni poziv za sufinansiranje projekata medijskih kuća sa područja općine Konjic''**

**Ulica Maršala Tita br. 62 88400 Konjic**

**(uz obaveznu naznaku “Prijava na Javni poziv-NE OTVARAJ“)**

**VI. DODATNE INFORMACIJE**

Dodatne informacije o ovom javnom pozivu mogu se dobiti svakim radnim danom putem telefona: 036/712-253 ili putem e-mail-a: adisa.kevric@konjic.ba

**DOSTAVITI:**

1.Načelniku **NAČELNIK OPĆINE**

2.web stranica Općine Konjic \_\_\_\_\_\_\_\_\_\_\_\_\_\_\_\_\_\_

3.Oglasna tabla Općine Konjic **Osman Ćatić s.r.**

4.Odsjek za privredu i društvene djelatnosti

5.a/a

|  |  |  |
| --- | --- | --- |
| Maršala Tita br.62  88400 Konjic  Bosna i Hercegovina | Telefon: +387 (0)36 712 200  Fax: +387 (0)36 729 813  E-mail:kabinetnačelnika@konjic.ba  Web: http://www.konjic.ba | PB: 07140955  ID: 4227204140005 |